Πρόταση οδηγίας του Συμβουλίου για τροποποίηση της οδηγίας 90/684/ΕΟΚ σχετικά με τις ενισχύσεις στις ναυπηγικές εργασίες (94/C 334/13) (Κείμενο που παρουσιάζει ενδιαφέρον για τον ΕΟΧ) COM(94) 444 τελικό - 94/0238(ACC)

(Υποβλήθηκε από την Επιτροπή στις 10 Νοεμβρίου 1994)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 92 παράγραφος 3 στοιχείο ε) και το άρθρο 113,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι η οδηγία 90/684/ΕΟΚ του Συμβουλίου (1), όπως τροποποποιήθηκε τελευταία από την οδηγία 93/115/ΕΚ (2), λήγει στις 31 Δεκεμβρίου 1994 7

ότι η πολιτική ενισχύσεων που προβλέπεται στην οδηγία 90/684/ΕΟΚ έχει, σε γενικές γραμμές, επιτύχει τους στόχους της 7

ότι, στο πλαίσιο του ΟΟΣΑ, έχει επιτευχθεί, μεταξύ των σημαντικότερων εθνών του κόσμου στον τομέα των ναυπηγικών εργασιών, συμπεριλαμβανομένης της Κοινότητας, συμφωνία για το σεβασμό των κανονικών συνθηκών ανταγωνισμού στον τομέα της κατασκευής εμπορικών πλοίων και της επισκευής σκαφών, η οποία αποκλείει κάθε χορήγηση ενίσχυσης για ναυπηγικές εργασίες, με εξαίρεση την ενίσχυση για έρευνα και ανάπτυξη και την κοινωνική ενίσχυση που σχετίζεται με το κλείσιμο ναυπηγείων 7

ότι η συμφωνία αυτή πρόκειται να τεθεί σε ισχύ την 1η Ιανουαρίου 1996, μετά την κατάθεση των εγγράφων επικύρωσης, αποδοχής ή έγκρισης από τα μέρη της συμφωνίας 7

ότι τα μέρη της συμφωνίας συμφώνησαν να μην αυξήσουν το τρέχον επίπεδο ενίσχυσης στις ναυπηγικές εργασίες μέχρι να τεθεί σε ισχύ η συμφωνία 7

ότι πρέπει να προβλεφθεί ότι η Ισπανία μπορεί να καταβάλει ενισχύσεις που έχουν ήδη εγκριθεί από την Επιτροπή το 1991 (3), ως προς τις οποίες έχει ήδη χορηγηθεί παρέκκλιση από τη συμφωνία ΟΟΣΑ μέχρι το τέλος του 1998 7

ότι οι πλέον πρόσφατες τεχνολογικές εξελίξεις στον τομέα της κατασκευής πλοίων καθιστούν εύλογη την προσαρμογή του ορισμού των πλοίων που καλύπτονται από την οδηγία 90/684/ΕΟΚ, απαλείφοντας την απαίτηση ότι τα πλοία πρέπει να έχουν μεταλλικό σκάφος,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 90/684/ΕΟΚ τροποποιείται ως εξής:

1. Το άρθρο 1 τροποποιείται ως εξής:

- η αρχική φράση στο στοιχείο α), αντικαθίσταται από το ακόλουθο κείμενο:

«α) ναυπηγικές εργασίες:

η κατασκευή εντός της Κοινότητας, των ακόλουθων θαλασσοπόρων πλοίων:»,

- στο στοιχείο β), οι όροι «θαλασσοπόρων πλοίων με μεταλλικό σκάφος» ακυρώνονται.

2. Παρεμβάλλεται το ακόλουθο άρθρο 5α:

«Άρθρο 5α

Κατά παρέκκλιση του άρθρου 5 παράγραφος 1, η Ισπανία μπορεί να χορηγήσει λειτουργική ενίσχυση υπερβαίνουσα το καθορισμένο ανώτατο όριο ενίσχυσης στο βαθμό που πρόκειται για ενίσχυση που έχεήδη εγκριθεί στο παρελθόν, υπό μορφή αποζημίωσης στα δημόσια ναυπηγεία για τη διευκόλυνση της αναδιάρθρωσής τους, και δεν έχει καταβληθεί λόγω δημοσιονομικών δυσχερειών μέχρι τις 31 Δεκεμβρίου 1994. Η εν λόγω οφειλόμενη ενίσχυση, συμπεριλαμβανομένων των τόκων λόγω καθυστερήσεων στο χρονοδιάγραμμα πληρωμών, ανέρχεται σε ανώτατο συνολικό ποσό 89 104 δισεκατομμυρίων ισπανικών πεσετών στις 31 Δεκεμβρίου 1994, εκ των οποίων ποσό 64 196 δισεκατομμυρίων ισπανικών πεσετών αντιστοιχεί στην οφειλόμενη ενίσχυση και ποσό 24 908 δισεκατομμυρίων ισπανικών πεσετών αντιστοιχεί στον τόκο υπερημερίας. Η αποδέσμευση του εν λόγω ανωτάτου συνολικού ποσού πρέπει να αποτελεί αντικείμενο επιμέρους κοινοποίησης και εκ των προτέρων έγκρισης της Επιτροπής πριν από τις 31 Δεκεμβρίου 1995 και πρέπει να καταβληθεί μέχρι τις 31 Δεκεμβρίου 1998.»

3. Το άρθρο 13 αντικαθίσταται από το ακόλουθο κείμενο:

«Άρθρο 13

Η παρούσα οδηγία εφαρμόζεται από την 1η Ιανουαρίου 1991 μέχρι τις 31 Δεκεμβρίου 1995.»

Άρθρο 2

Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία.

Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

Άρθρο 3

Η παρούσα οδηγία αρχίζει να ισχύει την 1η Ιανουαρίου 1995.

Άρθρο 4

Η παρούσα οδηγία απευθύνεται στα κράτη μέλη.

(1) ΕΕ αριθ. L 380 της 31. 12. 1990, σ. 27.

(2) ΕΕ αριθ. L 326 της 28. 12. 1993, σ. 62.

(3) ΕΕ αριθ. C 66 της 14. 3. 1991, σ. 10.